cyanic-selkie/wikianc huggingface dataset:
मरुभूमि राष्ट्रीय उद्यान
वनस्पति और जीव
भंगुर पर्यावरणीय प्रणाली के बावजूद यहां अनेक प्रकार के पक्षी पाये जाते हैं। लुप्तप्राय ग्रेट इंडियन बस्टर्ड (सोन चिरैया) इस उद्यान में अच्छी खासी संख्या में मौजूद हैं। यह क्षेत्र मरुस्थल के प्रवासी एवं स्थानीय पक्षियों का सुरक्षित आश्रयस्थल बना हुआ है। यहां उकाब, बाज़, चील, लंबे पांव और चोंच वाले अनेक प्रकार के शिकारी पक्षियों के अलावा गिध्दों का दीदार आसानी से हो जाता है। विविध रंगरूप, पंखों और पंजों की बनावट वाले चील, उकाब, बाज़ और गिध्द यहां पर्याप्त मात्रा में पाए जाते हैं। शाही मरु तीतर छोटे-छोटे तलाबों और झीलों के आसपास देखे जा सकते हैं। बटेर, मधुमक्खी- भक्षी, लवा (भरत पक्षी) और इस तरह की अनेक प्रजातियां यहां सर्वत्र देखी जा सकती हैं। जबकि लंबी गर्दन वाले सारस और बगुले जाड़ों में ही दिखाई देते हैं। नीली दुम वाले और हरे मधुभक्षी पक्षियों के अलावा अनेक प्रकार के सामान्य और दुर्लभ तीतर-बटेर पक्षीप्रेमियों के आकर्षण का केन्द्र बने हुए हैं। इस उद्यान में शीतकाल में अनेक प्रवासी पक्षी भी अपना बसेरा बनाते नज़र आते हैं।
शायद उद्यान का सबसे बड़ा आकर्षण ग्रेट इंडियन बस्टर्ड (सोन चिरैया) नामक पक्षी है, जो एक लुप्तप्राय प्रजाति है और केवल भारत में ही पाया है। यह उद्यान उन आखिरी जगहों में से एक है जहाँ यह प्रजाति अच्छी संख्या में पाई जा सकती है। वैसे भी, इस प्रजाति को देखने दुनिया भर से पक्षी प्रेमी हजारों की संख्या में आते हैं। ग्रेट इंडियन बस्टर्ड के अलावा, यह उद्यान अन्य कई किस्म के पक्षियों का गढ़ है जो पक्षी प्रेमियों और संरक्षणवादियों, दोनों को समान रूप से आकर्षित करते हैं।
तूर्यनाद
इतिहास
सृजनात्मकता एक ऐसी मानसिक संक्रिया है, जो भौतिक परिवर्तनों को जन्म देती है। यह किसी वस्तु, विचार, कला, साहित्य से सम्बध्द किसी समस्या का समाधान निकालने, आदि के क्षेत्र में कुछ नया रचने या अविष्कृत करने की प्रक्रिया है। प्रातिभागियों की सृजनात्मकता को बढ़ावा देने के उद्देश्य से एक नवीन प्रतियोगिता सृजन का आयोजन किया गया, जिसके अंतर्गत प्रतिभागी विभिन्न प्रकार की कलाओं जैसे- चित्रकारी, छायाकारी या अभिकल्पना इत्यादि द्वारा अपनी सृजनात्मकता प्रदर्शित कर सकते हैं।
मरुभूमि राष्ट्रीय उद्यान
वनस्पति और जीव
थार रेगिस्तान, जिसे अक्सर 'रेत के समुद्र' कहा जाता है, पश्चिमी राजस्थान के एक बड़े क्षेत्र में फैला हुआ है। थार का नाजुक पारिस्थितिकी तंत्र एक अद्वितीय और विविध वन्य जीवन को सहारा देता है। रेत के इस विशाल सागर में यह प्रसिद्ध राष्ट्रीय उद्यान है, जो थार रेगिस्तान और उसके विविध वन्य जीवन के पारिस्थितिकी तंत्र का एक उत्कृष्ट उदाहरण है।
यहाँ वनस्पति विरल है, लेकिन सेवन घास और आक की झाड़ियाँ यहाँ-वहाँ देखी जा सकती हैं। परिदृश्य ऊँची-नीची चट्टानों और ठोस नमक झील के तल, मध्यवर्ती क्षेत्रों और दोनों तरह के रेत के टीलों - चल एवं अचल- से भरा है। रेत के टिब्बे इस विशाल विस्तार का लगभग २०% हिस्सा हैं। पदम तलाव झील, राजबाग़ झील, मिलक झील इत्यादि इस कठोर परिवेष में रहने वाले वन्य प्राणियों के लिए मुख्य जल स्रोत हैं।
तूर्यनाद
इतिहास
3.2) “तूर्यनाद’16” अतिथि गण:
मरुभूमि राष्ट्रीय उद्यान
वनस्पति और जीव
उद्यान की वनस्पतियों और पेड़-पौधों की प्रजातियों में धोक, रोंज, सलाई और ताड़ के वृक्ष प्रमुख हैं। वनस्पतियां बिखरी और छितरी हुई हैं। आक की झाड़ियों और सेवान घास से भरे छोटे-छोटे भूखंड भी यत्र-तत्र दिखाई देते हैं।
मरुभूमि राष्ट्रीय उद्यान में पशुओं और पौधों के जीवाश्मों के ढेर लगे हैं। कहते हैं कि ये जीवाश्म 18 करोड़ वर्ष पुराने हैं। डायनासोर के 60 लाख वर्ष पुराने जीवाश्म भी इस क्षेत्र में पाए जाते हैं।
मरुभूमि राष्ट्रीय उद्यान (डेज़र्ट नेशनल पार्क) के वन्यजीवों में ब्लैक बक (काला हिरण), चिंकारा, रेगिस्तानी लोमड़ी, बंगाल लोमड़ी, भारतीय भेड़िया, रेगिस्तानी बिल्ली, खरगोश आदि प्रमुख हैं। सांप भी यहां खूब पाए जाते हैं। अनेक प्रकार की छिपकलियां, गिरगिट, रूसेल वाइपर, करैत जैसे जहरीले सांपों की अन्य कई प्रजातियां भी यहां पाई जाती हैं।
राजस्थान सरकार ने जैसलमेर जिले के इस उद्यान का 4 अगस्त 1980 को जारी अपनी अधिसूचना क्रमांक एफ-3(1)(73) संशो. के जरिये इसे मरुभूमि राष्ट्रीय उद्यान अर्थात डेजर्ट नेशनल पार्क के रूप में अधिसूचित किया था। इससे पूर्व यह मरुभूमि वन्यजीव अभयारण्य के रूप में जाना जाता था। अपने पर्यावरणीय और वानस्पतिक, महत्व के कारण ही इसे राष्ट्रीय उद्यान का दर्जा प्रदान किया गया है ताकि उद्यान में रहने वाले वन्यजीवों और इस राष्ट्रीय उद्यान के पर्यावरण का संरक्षण, प्रचार और विकास भलीभांति किया जा सके।
इतिहास
सदी )
आधुनिक भारत में वन्यजीव संरक्षण हेतु बनाया गया प्रथम अधिनियम-  भारतीय पशु पक्षी संरक्षण अधिनियम – 1887. मूल संविधान में वन्यजीव विषय राज्य सूची का विषय था।
42वें  संविधान संशोधन 1976 के द्वारा वन्यजीव विषय को राज्य सूची से हटाकर समवर्ती सूची में शामिल किया गया।
दोचाला
दोचाला, अथवा एक-बंगला, बंगाल के मन्दिर स्थापत्य की एक विशेष रचनाशैली है। इस शैली वाले मन्दिर में दो दिशाओं में ढ़ाल देकर छत बनायी जाती है।
निर्माणकौशल
किसी आयताकार मन्दिरगृह के ऊपर त्रिभुजाकार कोण बनाकर एवं दो स्वतन्त्र ढाल वाले भाग मिलाकर इसकी छत बनायी जाती है। इस प्रकार के मन्दिर बहुत कम संख्या में हैं। पश्चिम बंगाल की तुलना में बांग्लादेश में यह शैली अधिक दृष्टिगोचर होती है।
काइटलाइफ
काइटलाइफ (केएल) पतंगों को समर्पित एक अमेरिकी पत्रिका थी। पत्रिका 1998 और 2014 के बीच जारी रही। यह अब प्रचलन में नहीं है, लेकिन वेबसाइट फ्री एक्सेस और पेड अकाउंट दोनों के साथ सक्रिय है। यह हर पत्रिका के अंक के अभिलेखागार, काइट लाइन्स मैगज़ीन और स्टंट काइट क्वार्टरली, संग्रह पतंग वीडियो, ट्यूटोरियल और एक सक्रिय चर्चा बोर्ड सहित कई अन्य पतंग-संबंधित प्रकाशनों के अभिलेखागार को होस्ट करता है। ओहियो के माइक गिलार्ड द्वारा 1998 में स्थापित, काइटलाइफ मैगज़ीन पहला ऑनलाइन प्रकाशन था जो 100% पतंगबाजी के खेल और उसके समुदाय के लिए समर्पित था।
संरचनात्मक प्रकार्यवाद
सरचनात्मक प्रकार्यवाद (Structural functionalism) या केवल प्रकार्यवाद समाजशास्त्र की प्रमुख अवधारणा है। प्रकार्यवादी सोच को विकसित करने वाले समाजशास्त्रियों में जिन दो विचारकों को महत्वपूर्ण माना जाता है उसमें दुर्खिम (1858-1917) तथा टालकाट पार्सन्स (1902-1979) प्रमुख रहे हैं। अमेरीकी समाजशास्त्र में प्रकार्यवादी सिद्धान्त का एक खास स्थान रहा है।
श्रेण:समाजशास्त्र
माजिद नवाज़
माजिद नवाज़ एक पाकिस्तानी मूल के ब्रिटिश लेखक और कार्यकर्ता हैं जिन्होंने जिहादी पृष्ठभूमि छोड़कर धर्मनिरपेक्ष इस्लाम और लोकतंत्र के लिए प्रयास किया है। सन् २००१-२००७ तक वो हिज़्ब उत तहरीर से जुड़ा थे, वे मिस्र में क़ैद में भी रहेे जिसके बाद उन्होंने अतिवादियों का साथ छोड़ दिया। हिज़्ब उत तहरीर छोड़ने के बाद उनकी पहली शादी टूट गई थी। लेकिन इस्लमी चरमपंथ के खिलाफ़ आंदोलन करने के कारण इसको पश्चिमी मीडिया में अच्छी जगह भी मिली है। इस्लामी जगत में उनकी प्रशंसा और आलोचना दोनो हुई है। माजिद ने इस्लामवादी और परंपरावादी इस्लाम में एक अन्तर को स्पष्ट किया है कि - इस्लमवादियों का राजनैतिक और विस्तारवादी एजेंडा होता है, लेकिन परंपरावादियों का नहीं।
उन्होंने अमेरिकी लेखक सैम हैरिस के साथ मिलकर एक किताब भी लिखी है - रैडिकल Radical। उसकी प्रसिद्धि का एक कारण पारंपरिक इस्लमी मूल्यों को उतना महत्वपूर्ण नहीं बताना भी है। इसके अलावे इस्लामीकरण को साम्यवादी विचार धारा के कट्टरपंथ (जैसा कहा जाय वैसा करो) से तुलना करने कारण भी पश्चिम में उनकी लोकप्रियता बढ़ी है। पश्चिमी यूरोप और अमेरिका में साम्यवादी और नाज़ी विचारधारा से इस्लामी चरमपंथ की तुलना करने वालों में वो प्रमुख हैं।
उन्होंने क़्विलियम फॉउंडेशन की स्थापना भी की जो चरमपंथ के खिलाफ़ और लोकतंत्र के लिए काम करता है।
लंगर (सिख धर्म)
लंगर (पंजाबी : ਲੰਗਰ) सिखों के गुरुद्वारों में प्रदान किए जाने वाले नि:शुल्क, शाकाहारी भोजन को कहते हैं। लंगर, सभी लोगों के लिये खुला होता है चाहे वे सिख हो या नहीं। लंगर शब्द सिख धर्म में दो दृष्टिकोणों से इस्तेमाल होता है। सिखों के धर्म ग्रंथ में "लंगर" शब्द को निराकारी दृष्टिकोण से लिया गया है, पर आम तौर पर "रसोई" को लंगर कहा जाता है जहाँ कोई भी आदमी किसी भी जाति का, किसी भी धर्म का, किसी भी पद का हो इकट्ठे बैठ कर खाने की भूख अथवा पानी की प्यास मिटा सकता है। इसी शब्द को निराकारी दृष्टिकोण में लिया जाता है, जिसके अनुसार कोई भी जीव आत्मा या मनुष्य अपनी आत्मा की ज्ञान की भूख, अपनी आत्मा को समझने और हुकम को बूझने की भूख गुरु घर में आकर किसी गुरमुख से गुरमत की विचारधारा को सुनकर/समझकर मिटा सकता है। सिखों के धर्म ग्रंथ में लंगर शब्द श्री सत्ता डूम जी और श्री बलवंड राइ जी ने अपनी वाणी में इस्तेमाल किया है।
सिख धर्म की एक प्रमुख सिखावन है- "वंड छको" (हिंदी अनुवाद- मिल बांट कर खाओ)। लंगर की प्रथा इसी का व्यवहारिक स्वरूप है।
इतिहास
लंगर शब्द की उत्पत्ति संस्कृत के शब्द अनलगृह से हुई है। अनलगृह का अर्थ है- पाकशाला या रसोई घर। सिख पंथ में यह प्रथा लगभग १५ वीं सदी में शुरू हुई थी। श्री गुरू नानक देव जी के उपदेशों से वाणी में, जो एकता और भाईचारे का संदेश मिलता है, उससे स्पष्ट है कि लंगर प्रथा श्री गुरू नानक देव जी के समय शुरू हुई थी। बाला-मरदाना के साथ रहकर वह जहां भी गये, भूमि पर बैठकर ही भोजन करते थे। ऊंच-नीच, जात-पात से उपर उठकर ही श्री गुरू नानक देव जी ने अपनी कर्मशीलता को प्राथमिकता दी। भाई लालो की उदाहरण, जिसमें साधारण रोटी में दूध के उदाहरण दी गई, भाव कि ईमानदारी की साधारण रोटी दूध की तरह पवित्र होती है, जिसमें ईमानदारी की बरकत होती है। श्री गुरु नानक देव जी के प्रवचन, यात्राएं, सम्पर्क सूत्रों से स्पष्ट होता है, कि वह भूमि पर बैठकर साथियों, श्रद्धालुओं के साथ भोजन करते थे, परन्तु हालात की नाजुकता और बढ़ रहे अंधविश्वास, रूढिवाद, जातपात, ऊँच-नीच को समाप्त करने के लिए तीसरे गुरू अमरदास जी ने अमली रूप में लंगर प्रथा को शुरू किया।
लंगर प्रथा से विभिन्न जातियों के लोग, छोटे बड़े सब लोग एक ही स्थान पर बैठकर लंगर खाते हैं। इससे मोहभाव, एकता भाव, शक्ति बल से सांझी कद्र वाली कीमतों को चार चांद लगते हैं। पूर्ण विश्व में पंजाब ही एक ऐसा राज्य है, जहां सिख संगत में लंगर प्रथा की मर्यादा चली आ रही है। सिख कौम के लोग, जहां भी, देश या विदेश में, लंगर प्रथा सुरजीत है। इसकी मिसाल कहीं और नहीं मिलती।
लंगर तैयार करने की विधि बहुत ही सरल और शुद्ध पवित्र ढंग की है। जिस स्थान पर भी लंगर लगाना हो, विशेष रूप से औरतों की इसमें अहम भूमिका होती है। अस्थायी चुल्हा बनाना और उसका आधार जरूरत अनुसार बनाने उपरांत उसके इर्द-गिर्द मिट्टी का लेप कर दिया जाता है ताकि सेक और अग्नि का प्रयोग सही ढंग से हो सके। आटा काफी मात्रा में गूंथ लिया जाता है। जिसे मिलजुल कर औरतें करती हैं। जलाने के लिए गोबर, पाथी, लक्कड़ चूरा का प्रयोग किया जाता है। लंगर पकाने की सारी विधि और खर्च सामूहिक रूप से साधारण होता है जो किसी बड़े खर्च से रहित होता है।
सिख जगत में लंगर मर्यादा खुशी, गम के अतिरिकत त्यौहार मेले व शुभ अवसरों पर लाभकारी होता है और लोग खुशी-खुशी से इसमें अपना योगदान देते हैं। वर्तमान में लंगर तैयार करने के लिए आधुनिक तकनीक का भी प्रयोग होने लगा है जिसमें रोटी बेलना, आटा गूंथना और बर्तन साफ करने वाली मशीनें विशेष रोल अदा करती है। लंगर प्रथा सिख धर्म में एकता, सांझे भाई-चारे की मजबूत नींव का आधार है।
औंध, सतारा
औंध (Aundh) भारत के महाराष्ट्र राज्य के सतारा ज़िले में स्थित एक बस्ती है। यह ब्रिटिश राज के काल में एक रियासत हुआ करता था। यहाँ समीप एक पहाड़ पर यमाई देवी का मन्दिर है जो कई परिवारों की कुलदेवी हैं।
हर्षल पटेल
हर्षल विक्रम पटेल (जन्म, २३ नवंबर १९९०, सानंद, गुजरात) एक भारतीय प्रथम श्रेणी क्रिकेट के खिलाड़ी हैं जो मुख्य रूप से तेज गेंदबाजी करते है। दाहिने हाथ के तेज गेंदबाज, हर्षल पटेल ने २००८-०९ अंडर-१९ वीनू मांकड ट्रॉफी में ११ की प्रभावशाली औसत से २३ विकेट लिए थे। बाद में उन्होंने २००९-१० में गुजरात के लिए अपने एक दिवसीय क्रिकेट की शुरुआत की थी।
ये २०१२ से २०१७ तक इंडियन प्रीमियर लीग में ये विराट कोहली की कप्तानी वाली रॉयल चैलेंजर्स बैंगलोर टीम में खेल रहे थे लेकिन २०१८ इंडियन प्रीमियर लीग में इन्हें दिल्ली डेयरडेविल्स ने अपनी टीम में शामिल किया था।
आईपीएल 2021 में हर्षल पटेल को पर्पल कैप दिया गया | हर्षल पटेल ने 32 विकेट लिए थे |
नवंबर 2021 में हर्षल पटेल अपने टी-20 डेब्यू मैच में ही प्लेयर ऑफ द मैच बने थे | उन्होंने न्यूजीलैंड के खिलाफ 3 मैचों की टी-20 सीरीज में इंटरनेशनल डेब्यू किया था | इस सीरीज में हर्षल पटेल ने 2 मुकाबले खेले और उन्होंने 7.28 की इकॉनमी के साथ 4 विकेट झटके थे |
हर्षल पटेल आईपीएल 2022 में कोलकाता टीम के खिलाफ 1 एक मैच में दो मेडन ओवर डालकर आईपीएल इतिहास में ऐसा करने वाले दूसरे गेंदबाज बन गए हैं |
2022 में रॉयल चैलेंजर्स बेंगलुरु ने ही हर्षल पटेल को 10.75 करोड़ रुपये खर्च करके खरीदा है,  हर्षल पटेल का बेस प्राइस इस बार 2 करोड़ रुपये था, लेकिन पिछले सीजन में वह सिर्फ 20 लाख रुपये के प्राइस में खेले थे.
मास इफ़ेक्ट
मास इफ़ेक्ट (Mass Effect) एक एक्शन पात्र-अभिनीत गेम है जिसका विकास बायोवेयर द्वारा एक्सबॉक्स 360 के लिए व माइक्रोसॉफ्ट विंडोज़ के लिए डेमिउर्गे स्टूडियो द्वारा किया गया है। एक्सबॉक्स 360 संस्करण विश्वभर में नवंबर २००७ को रिलीज़ किया गया जिसे माइक्रोसॉफ्ट गेम स्टूडियोज़ द्वारा प्रकाशित किया गया। विंडोज़ संस्कार को इलेक्ट्रोनिक आर्ट्स द्वारा २८ मई २००८ को प्रकाशित किया गया।
गेम वर्ष २१८३ में घटता है व जहां खिलाड़ी एक योद्धा मानव सिपाही कमांडर शेपर्ड का सीधा नियंत्रण हाथों में लेकर आकाशगंगा में खोज करने एसएसवि नोर्मंडी नाम के अंतरिक्षयान में निकल पड़ता है। "मास इफ़ेक्ट" एक तकनीक का नाम है जिसके ज़रिए रैशनी से तेज़ रफ़्तार से यात्रा संभव है।
इसका अगला भाग मास इफ़ेक्ट २ २६ जनवरी २०१० को रिलीज़ किया गया था जो पहले गेम की घटनाओं के दो वर्ष बाद शुरू होता है।
सामाजिक संरचना
सामाजिक सरंचना (Social structure) समाजशास्त्र की एक मौलिक अवधारणा है परंतु उसकी व्याख्या विभिन्न प्रकार से की गयी है।
परिचय
हर्बट स्पेंसर जैवीकीय अनुरूपता (biological analogy) से इतने प्रभावित थे कि उन्होंने सामाजिक संरंचना की तुलना मानव शरीर से की। उनका कहना था कि जिस प्रकार शरीर के विभिन्न अंग होते हैं और वे सभी शारीरिक बनावट को बनाये रखते हैं उसी प्रकार समाज के भी विभिन्न अंग होते हैं जो समाज के बनावट को बनाये रखते हैं। रेडक्लिफ ब्राउन का मत था कि जब कभी हम सामाजिक संरचना का उल्लेख करते हैं तो सामाजिक सरंचना से हमारा अभिप्राय एक व्यवस्था से होता है जिसमें उस व्यवस्था व सरंचना के विभिन्न तत्व एक-दूसरे से जुड़े होते है। तत्वों के इस समीकरण और व्यवस्थित पद्धति को ही सरंचना कहा जा सकता है। सामाजिक सरंचना के संदर्भ में व्यक्ति को उस संरचना की इकाई मानते हैं। व्यक्ति सामाजिक सरंचना में एक स्थान पर बने होते हैं। उनका एक व्यवस्था में स्थान ग्रहण करना एक सामाजिक प्रक्रिया के तहत होता है जिसके अंतर्गत कुछ प्रतिमानों के कारण उन्हें वह स्थान मिला होता है। इस प्रकार सामाजिक सरंचना व्यक्ति का एक व्यवस्थित रूप है जिसमें उनके सामाजिक संबंध किसी खास संस्थात्मक मूल्यों से नियंत्रित होते हैं। अगर हम परिवार के बनावट की बात करें तो उस परिवार में रहने वाले लोगों की बात करेंगे जो लोग उस परिवार के कुछ संबंधों से जुड़े होते हैं। उस परिवार के सदस्य की एक खास भूमिका अदा करना पड़ता है। इस प्रकार एक संगठन में सभी व्यक्तियों को अपनी-अपनी भूमिका अदा करने के लिए एक-दूसरे से जुड़ा होना आवश्यक है।
एस एफ नाडेल (Siegfried Frederick Nadel) ने भी सरंचना शब्द की व्याख्या प्रस्तुत करते हुए इसे एक व्यवस्थित समग्र के अंग से जोड़कर देखा है जिसमें उस व्यवस्था से सभी तत्व एक-दूसरे से जुड़े होते हैं। उनके अनुसार समाज में तीन तत्व सदैव मौजूद रहते हैं-
ये सभी प्रतिमान व नियम व्यक्ति की स्थिति और भूमिका को निर्धारित करते हैं। सामाजिक सरंचना की व्याख्या करते हुए कुछ समाजशास्त्रियों ने इससे स्थायी संबंधों की बात को भी महत्व दिया है। उनका मानना है कि किसी भी बनावट से हमारा तात्पर्य उस बनावट को बनाने वाले उन अंगों से हैं जो स्थायी रूप से उस बनावट को बनाये रखने में अपना महत्वपूर्ण योगदान देते हैं। इस विचार को प्रकट करते हुए हैरी एम जानसन ने भूमिका तथा उपसमूह के सरंचनात्मक सबंध के परस्पर आत्मनिर्भरता की बात पर बल दिया है। प्रतिमानों के दो स्वरूप की चर्चा करते हुए उन्होंने निम्न प्रतिमानों का उल्लेख किया है।
इस प्रकार यह कहा जा सकता है कि सामाजिक सरंचना की व्याख्या करते हुए अधिकांश समाजशास्त्रियों ने दो सैद्धान्तिक पक्षों को उजागर किया है। पहले श्रेणी में हम उन सैद्धान्तिक विचार की बात कर सकते हैं जिसमें सामाजिक सरंचना का एक ऐसा स्वरूप होता है जिसे देखा व परखा जा सकता है। प्रकार्यवाद (functionalism) के सिद्धान्त में सामाजिक सरंचना का एक स्पष्ट स्वरूप है जिसका वर्णन किया जा सकता है।
दूसरी श्रेणी में उन सामाजशास्त्रीय रचनाओं की बात की जाती है जिसमें समाज की बनावट का अमूर्त्त स्वरूप होता है जिसे देखा व परखा नहीं जा सकता है।
तीसरे प्रकार का विचार को कुछ समाजशास्त्रियों ने सैद्धान्तिक रूप से उभारा है जिसमें सामाजिक सरंचना के संबंधों को स्थायित्व मिलता है। संबंधों को एक वास्तविक आधार मिलता है। रैडक्लिफ ब्राउन तथा एस एफ नाडेल दोनों इस विचार के हिमायती थे जिन्होंने सामाजिक सरंचना के कुछ स्थायी तत्वों की बात की जिससे व्यक्ति के व्यवहार भी नियंत्रित होते हैं और उनके व्यवहार को नियंत्रित करने का एक संस्थात्मक आधार मिलता है।
टालकाट पारसंस का कहना था कि सामाजिक व्यवस्था के द्वारा समाज की बनावट को समझा जा सकता है। उनका विचार था कि किसी भी सामाजिक संरचना को समझने के लिए उस समाज के मूल्यों का तथा उसके संस्थात्मक स्वरूप को समझना आवश्यक है। उनके अनुसार किसी भी सामाजिक व्यवस्था को चार प्रमुख सामाजिक कार्य स्थायी रूप से निष्पादित करने पड़ते हैं-
इन सभी कार्यों को अच्छी तरह संपादित करने के लिए उपसमूह होते हैं। जिन उपसमूह को सामाजिक व्यवस्था से जुड़कर काम करना होता है और ये सभी कार्य एक संस्थात्मक तरीके से निष्पादित बातें हैं। अनुकूलन का कार्य निस्पादित होता है आर्थिक व्यवस्था के द्वारा जो सामाजिक व्यवस्था के अंग या महत्वपूर्ण इकाई के रूप में कार्य करता है। इसी प्रकार लक्ष्य उपलिब्ध का कार्य राजनीतिक व्यवस्था से होता है जो सामाजिक व्यवस्था के एक अंग या महत्वपूर्ण इकाई के रूप में यह कार्य करता है।
प्रतिमान अनुरक्षण के कार्य का निष्पादन स्वजन अर्थात् नातेदारी द्वारा होता है।
एकीकरण का कार्य सांस्कृतिक व्यवस्था तथा सामुदायिक संगठन के द्वारा निष्पादित होता है।
उपर्युक्त विवेचन से यह स्पष्ट है कि सामाजिक सरंचना की अवधारणा को एक महत्वपूर्ण अवधारणा तथा सिद्धान्त से जोड़कर देखा जा सकता है। सामाजिक सरंचना की अवधारणा को संघर्ष के सिद्धान्त से जोड़कर भी देखा जाता है परंतु सामाजिक व्यवस्था के संदर्भ में इसके सिद्धान्तों को कुछ समाजशास्त्रियों ने पहचाना है परंतु इसकी विवेचना से अभी भी परंपरागत समाजशास्त्र परहेज करते हैं।
भारत के प्रस्तावित राज्य तथा क्षेत्र
भारत में नए राज्यों और क्षेत्रों के निर्माण का अधिकार पूरी तरह से भारत की संसद के लिए आरक्षित है। संसद नए राज्यों की घोषणा करके, किसी मौजूदा राज्य से एक क्षेत्र को अलग करके, या दो या दो से अधिक राज्यों या उसके हिस्सों में विलय करके ऐसा कर सकती है। मौजूदा अठाईस राज्यों और आठ केंद्र शासित प्रदेशों के अलावा समय के साथ भारत में कई नए राज्यों और क्षेत्रों को स्थापित करने का प्रस्ताव रखा जाता रहा है।
मत्स्य प्रदेश
मत्स्य प्रदेश पूर्वी राजस्थान का प्रस्तावित राज्य है, जिसमें अलवर-भरतपुर जिले समाहित होंगे। इसकी प्रस्तावित राजधानी भरतपुर व उच्च न्यायालय अलवर में बनाया जाएगा।
बोडोलैंड / बोडोगढ़
बोडोलैंड राज्य के लिए असम में एक लंबा संघर्ष चला था, जिसके बाद भारत सरकार, असम सरकार, तथा बोडो लिबरेशन टाइगर फ़ोर्स के मध्य एक समझौता किया गया। १० फरवरी २००३ को हुए इस समझौते के अनुसार असम सरकार के समकक्ष ही बोडोलैंड टेरिटोरियल कॉउंसिल का गठन आसाम के उन ४ जिलों को जोड़कर किया गया, जिनमें ३०८२ बोडो-बाहुल्य वाले ग्राम स्थित थे। १३ मई २००३ को इस कॉउंसिल में मतदान हुआ, और ४ जून को हंगलम मोलिहारी को इस ४६ सदस्यीय कॉउंसिल का अध्यक्ष चुना गया।
कार्बी आंगलोंग / कार्बी प्रदेश
कार्बी आंगलोंग असम के ३५ जिलों में से एक है। तब मिकिर हिल्स के नाम से विख्यात यह क्षेत्र ब्रिटिश काल में लगभग स्वायत्त था। कार्बी राज्य की पहली मांग सेमसोंगसिंग इंगति तथा खोरसिंग तरङ्ग ने मोहोंगडिजा में उठाई थी, जिन्होंने २८ अक्टूबर १९४० को तत्कालीन राज्यपाल को इस विषय मे ज्ञापन भी सौंपा था। कार्बी समर्थक सभी नेता ६ जुलाई १९६० को गठित "आल पार्टी हिल लीडर्स कांफ्रेंस" के सदस्य बन गए थे। १९८१ में कार्बी आंगलोंग जिला परिषद ने अलग राज्य की मांग के प्रस्ताव को पारित कर इस आंदोलन ने फिर से गति दे दी। इसके बाद १९८६ में स्वायत्त राज्य मांग समिति (एएसडीसी) के नेतृत्व में संविधान के अनुच्छेद २४४(ए) के तहत कार्बी आंगलोंग और दीमा हसाओ क्षेत्रों के लिए स्वायत्त राज्य की मांग की गई। २००२ में कार्बी आंगलोंग स्वायत्त परिषद ने राज्य की मांग के लिए एक और प्रस्ताव पारित किया। ३१ जुलाई २०१३ को बोडोलैंड तथा कार्बी आंगलोंग के लिए अलग राज्य की मांग अचानक हिंसक हो गई, और कई छात्र प्रदर्शनकारियों ने सरकारी भवनों को आग लगा दी थी। इस घटना के बाद कार्बी आंगलोंग के निर्वाचित नेताओं ने संयुक्त रूप से भारत के प्रधानमंत्री को एक अलग राज्य मांगने के लिए एक ज्ञापन प्रस्तुत किया था।
मिथिला प्रदेश
मिथिला राज्य बिहार और झारखंड के मैथिली भाषी क्षेत्रों को मिलाकर बनाया जाना प्रस्तावित है। बिहार में २४, और झारखंड में ऐसे कुल ६ जिले हैं, जहां मैथिली मुख्य भाषा है। हालांकि राज्य की राजधानी पर अभी आमसहमति नहीं है, और यह दरभंगा, भागलपुर, पूर्णिया या बेगूसराय में हो सकती है।
भीलप्रदेश
भीलप्रदेश राज्य के निर्माण की मांग लगभग ३० साल से भी अधिक पुरानी है। एस एम माइकल की १९९९ की पुस्तक अनटचेबल दलित्स इन मॉडर्न इंडिया में इस विषय पर एक विस्तृत रिपोर्ट प्रकाशित हुई थी। इसके बाद २०१२ में द टाइम्स ऑफ इंडिया की एक खबर में लिखा गया था कि भीलप्रदेश राज्य की मांग धीरे धीरे भरुच के आस-पास के जनजातीय क्षेत्रों में पकड़ बनाती जा रही थी। २०१३ की डीएनए की एक खबर के अनुसार तेलंगाना राज्य के गठन ने गुजरात के साथ साथ राजस्थान, मध्य प्रदेश तथा महाराष्ट्र के समीवर्ती क्षेत्रों के लोगों के मन में भी राज्य गठन की उम्मीद को पुनर्जीवित कर दिया है।
कच्छ
कच्छ १९४७ से १९६० तक भारत का एक राज्य था, जिसका विस्तार वर्तमान गुजरात के कच्छ जिले तक था। १९४७ में भारत के साथ कच्छ रियासत का एकीकरण ही इस शर्त पर हुआ था कि कच्छ अलग राज्य का दर्जा बनाए रखेगा। लेकिन बाद में इस क्षेत्र का राज्य पुनर्गठन अधिनियम के माध्यम से बॉम्बे राज्य में विलय कर दिया गया। १ मई १९६० को महागुजरात आंदोलन के निष्कर्ष के तौर पर बॉम्बे राज्य के विभाजन के बाद यह क्षेत्र गुजरात का हिस्सा बन गया। १९६० में कच्छ को संविधान के अनुच्छेद ३७१ (२) के तहत एक स्वायत्त विकास बोर्ड बनाने का वादा किया गया था, जो राजनीतिक इच्छाशक्ति की कमी के कारण कभी अस्तित्व में नहीं आ सका। तब से कई लोग क्षेत्र के धीमे विकास का हवाला देते हुए कच्छ राज्य की वापसी की मांग करते रहे हैं। अलग राज्य की मांग के पीछे मुख्य कारण गांधीनगर से सांस्कृतिक और भौगोलिक दूरी मानी जाती है। नर्मदा नदी के पानी का इस क्षेत्र के खेतों तक नहीं पहुंच पाना भी इसकी वजहों में एक है।
सौराष्ट्र
अलग सौराष्ट्र राज्य के लिए आंदोलन १९७२ में वकील रतिलाल तन्ना ने शुरू किया था, जो पूर्व प्रधान मंत्री मोरारजी देसाई के करीबी सहयोगी थे। सौराष्ट्र संकलन समिति के अनुसार सौराष्ट्र क्षेत्र में ३०० से अधिक ऐसे संगठन हैं, जो इस अलग राज्य की मांग का समर्थन करते हैं। समिति का यह भी दावा है कि गुजरात के अन्य हिस्सों की तुलना में सौराष्ट्र अविकसित है। क्षेत्र में बेहतर जल आपूर्ति की कमी, नौकरी के अवसरों की कमी और क्षेत्र से युवाओं के निरंतर प्रवासन को ही अलग राज्य की मांग के प्रमुख कारणों के रूप में उद्धृत किया जाता रहा है। सौराष्ट्र गुजरात के बाकी हिस्सों से सौहार्दपूर्ण रूप से अलग है, क्योंकि यहां सौराष्ट्र बोली का प्रयोग किया जाता रहा है।
तुलुनाडु तथा कोडुगु का संयुक्त केंद्र शासित प्रदेश
तुलुनाडु तथा कोडुगु का संयुक्त केंद्र शासित प्रदेश, तुलुनाडु दक्षिणी भारत में कर्नाटक और केरल राज्यों की सीमा के बीच स्थित एक क्षेत्र है। इस क्षेत्र में अलग राज्य की मांग एक अलग संस्कृति, अलग भाषा (तुलु, जिसे आधिकारिक स्थिति प्राप्त नहीं है), और दोनों राज्य सरकारों द्वारा इस क्षेत्र की उपेक्षा पर आधारित है। इन मांगों और आरोपों का मुकाबला करने के लिए कर्नाटक और केरल राज्य सरकारों ने तुलु संस्कृति को संरक्षित कर बढ़ावा देने के लिए तुलु साहित्य अकादमी का गठन किया है। प्रस्तावित राज्य में तीन जिले होंगे; कर्नाटक से दक्षिणी कन्नड़ और उडुपी, और केरल का कासरगोड जिला। कर्नाटक के कोडुगु जिले को भी साथ मिलकर इस पूरे राज्य / संघ शासित प्रदेश को "तुलुनाडु और कोडुगु भूमि" के रूप में नामित किया जा सकता है।
जम्मू राज्य
जम्मू भारतीय राज्य जम्मू-कश्मीर का हिस्सा है। यह भौगोलिक दृष्टि से कश्मीर घाटी और लद्दाख क्षेत्र से अलग है। जम्मू मण्डल मुख्यतः डोगरा लोगों का निवास क्षेत्र है, जो डोगरी भाषा बोलते हैं।
कश्मीर राज्य
प्रस्तावित कश्मीर राज्य में जम्मू-कश्मीर का कश्मीर घाटी क्षेत्र शामिल होगा। कई क्षेत्रीय कश्मीरी नेताओं ने जम्मू-काश्मीर राज्य के विभाजन को भारत में कश्मीर संघर्ष के एकमात्र समाधान के रूप में चिन्हित किया है। कश्मीरी लेखक और नेता गुलाम नबी खयाल ने लद्दाख को स्वतंत्र संघ शासित प्रदेश, और जम्मू क्षेत्र का पंजाब राज्य में विलय करने या अलग राज्य का दर्जा देने की बात कही है। ्
बाघेलखण्ड, बुन्देलखण्ड तथा विन्ध्य प्रदेश
यह भारत का एक पूर्व राज्य था, जिसकी राजधानी रीवा थी। २३,६०३ वर्ग मील के क्षेत्रफल में फैले इस राज्य को १९४८ में भारत की स्वतन्त्रता के कुछ समय बाद ही केंद्रीय भारत एजेंसी के पूर्वी हिस्से की रियासतों को जोड़कर बनाया गया था। इसका नाम विंध्य पर्वतमाला के नाम पर रखा गया था, जो प्रांत के केंद्र से गुजरता है। यह उत्तर प्रदेश के बीच उत्तर और मध्य प्रदेश के बीच दक्षिण में स्थित है, और दतिया के घेरे, जो पश्चिम की दूरी से थोड़ी दूरी पर स्थित है, मध्य भारत राज्य से घिरा हुआ था। राज्य पुनर्गठन अधिनियम, १९५६ के अंतर्गत इसका विलय मध्य प्रदेश में कर दिया गया था। २००० में मध्यप्रदेश विधानसभा के पूर्व स्पीकर श्रीनिवास तिवारी ने मध्य प्रदेश के नौ जिलों से विन्ध्य प्रदेश का नया राज्य बनाने की मांग की थी, हालांकि मध्य प्रदेश के मुख्यमंत्री ने इसे खारिज कर दिया था। एकलौते विन्ध्य प्रदेश के बजाय पृथक बुन्देलखण्ड और बाघेलखण्ड राज्यों को भी पड़ोसी राज्य उत्तर प्रदेश के कुछ जिलों को समायोजित कर बनाने की वकालत की जाती रही है।
गोंडवाना तथा महाकोशल
महाकोशल क्षेत्र मध्य प्रदेश में नर्मदा नदी घाटी के ऊपरी या पूर्वी इलाकों में स्थित है। जबलपुर इस क्षेत्र का सबसे बड़ा शहर और प्रस्तावित राजधानी है। महाकोशल मुक्ति मोर्चा और भारतीय जनशक्ति जैसे संगठनों इस क्षेत्र के लिए अलग राज्य की मांग करते रहे हैं। यह कहा जाता है कि महाकोशल क्षेत्र के खनिजों, जंगलों, जल और भूमि संसाधनों में समृद्ध होते हुए भी संबंधित उद्योगों को कभी यहाँ स्थापित नहीं किया गया। साथ ही, जबलपुर शहर के कारण इस क्षेत्र की एक अलग सांस्कृतिक पहचान है, जिसे राज्य के संस्कृतधानी (सांस्कृतिक राजधानी) के रूप में जाना जाता है, और जो मध्य भारत के सबसे पुराने शहरों में से एक है। सांस्कृतिक और सामाजिक रूप से, महाकोशल क्षेत्र पड़ोसी विंध्य प्रदेश से काफी अलग है। मध्यप्रदेश के उसी महाकोशल क्षेत्र से गोंडवाना राज्य के लिए समानांतर मांग इस तथ्य के कारण उत्पन्न हुई है, कि महाकोशल के विशाल क्षेत्रों पर एक समय गोंड राजाओं द्वारा शासन किया जाता था और आज भी मंडला, चिनद्वारा, डिंडोरी, सेनी और बालाघाट की आबादी मुख्य रूप से गोंड आदिवासी हैं। १९९१ में गोंडवाना गणतंत्र पार्टी (जीजीपी) की स्थापना एक अलग गोंडवाना राज्य के निर्माण के लिए संघर्ष करने के उद्देश्य से हुई थी, जिसमें गोंड द्वारा शासित क्षेत्र शामिल थे। गोंडवाना गणतंत्र पार्टी (जीजीपी) बाद में राष्ट्रीय गोंडवाना पार्टी और गोंडवाना मुक्ति दल जैसे कई गुटों में विभाजित हो गई।
मालवा प्रदेश
इंदौर में प्रस्तावित राजधानी के साथ अलग मालवा राज्य के लिए कई बार मांगें उठी हैं। इस क्षेत्र में मध्य प्रदेश के अग्रर, देवास, धार, इंदौर, झाबुआ, मंदसौर, नीमच, राजगढ़, रतलाम, शाजापुर, उज्जैन और गुना जिले और सेहोर के कुछ हिस्सों, और साथ ही राजस्थान के झलवाड़, बंसवाड़ा और प्रतापगढ़ जिले शामिल हैं। मालवा की मुख्य भाषा मालवी है, हालांकि शहरों में हिंदी व्यापक रूप से बोली जाती है। २००१ के एक सर्वेक्षण में यहाँ चार बोली/भाषाएं मिलीं: उज्जैनी (उज्जैन, इंदौर, देवास और सीहोर जिलों में), राजवाड़ी (रतलाम, मंदसौर और नीमच), उम्मावरी (राजगढ़) और सोंधवारी (राजस्थान के झलवार में)। मालवा की लगभग ५५% आबादी राज्य की आधिकारिक भाषा हिंदी में साक्षर है।
खानदेश
खानदेश मध्य भारत का एक क्षेत्र है, जो महाराष्ट्र राज्य के उत्तर-पश्चिमी हिस्से में पड़ता है। खानदेश तापी नदी की घाटी में दक्कन पठार के उत्तर-पश्चिमी कोने पर स्थित है, और पूर्व में सतपुरा पर्वतमाला से, उत्तर में बिरार (विदर्भ) क्षेत्र से, दक्षिण में अजंता की पहाड़ियों से, और पश्चिम में पश्चिमी घाटों की उत्तरीतम सीमाओं से घिरा है। १९४७ में भारत की आजादी के बाद, यह बॉम्बे राज्य का हिस्सा बन गया, जिसे १९६० में महाराष्ट्र और गुजरात राज्यों में बांटा गया था। महाराष्ट्र राज्य के गठन के दौरान, बुरहानपुर मध्य प्रदेश राज्य का हिस्सा बन गया, और १९६० में ही, पूर्वी खानदेश को जलगांव, और पश्चिम खानदेश को धुले नाम दे दिया गया।
कोंकण प्रदेश
कोंकण भारत की पश्चिमी तट रेखा का एक ऊबड़-खाबड़ खंड है। इसमें महाराष्ट्र, गोवा और कर्नाटक के तटीय जिले शामिल हैं। प्राचीन सप्त-कोकण सह्याद्रीखंड में वर्णित एक छोटा सा क्षेत्र है जहाँ इसे "परशुरामक्षेत्र" के नाम से भी संदर्भित किया गया है। प्रस्तावित कोंकण राज्य में महाराष्ट्र के रत्नागिरी और सिंधुदुर्ग, गोवा के उत्तर और दक्षिण जिले और कर्नाटक में अघनाशीनी जिले शामिल हैं।
मराठवाड़ा
मराठवाड़ा भारतीय राज्य महाराष्ट्र के पांच क्षेत्रों में से एक है। यह क्षेत्र महाराष्ट्र के औरंगाबाद मण्डल के सामान है। मराठवाड़ा हैदराबाद के निजाम के शासन में आता था, जो बाद में ब्रिटिश भारत के तहत हैदराबाद की रियासत बन गया। इसके बाद, १७ सितंबर १९४८ को ऑपरेशन पोलो के अंतर्गत हैदराबाद भारत में शामिल हुआ, जिसके बाद १ नवंबर १९५६ को मराठवाड़ा को हैदराबाद राज्य से बॉम्बे राज्य में स्थानांतरित कर दिया गया। १ मई १९६० को बॉम्बे राज्य महाराष्ट्र और गुजरात राज्यों में विभाजित हुआ, और मराठवाड़ा महाराष्ट्र का हिस्सा बन गया।
विदर्भ प्रदेश
विदर्भ पूर्वी महाराष्ट्र का एक क्षेत्र है, जिसमें अमरावती और नागपुर मण्डल शामिल हैं। १९५६ के राज्य पुनर्गठन अधिनियम ने विदर्भ को बॉम्बे राज्य में रखा। इसके तुरंत बाद, १९५८-५९ में राज्य पुनर्गठन आयोग ने नागपुर में राजधानी के साथ विदर्भ राज्य के निर्माण की सिफारिश की, लेकिन इसके बजाय १ मई १९६० को इसे महाराष्ट्र राज्य में शामिल किया गया। विदर्भ के अलग राज्य के लिए समर्थन लोकनायक बापूजी ऐनी और बृजलाल बियानी विदर्भ द्वारा व्यक्त किया गया था। अलग राज्य के निर्माण की मांग महाराष्ट्र राज्य सरकार द्वारा इस क्षेत्र की उपेक्षा के आरोपों पर आधारित है। जंबुंतराव ढोटे ने ७० के दशक में विदर्भ राज्य के लिए एक लोकप्रिय संघर्ष का नेतृत्व किया। दो राजनेता, एन के पी साल्वे और वसंत साठे ने हाल के दिनों में विदर्भ राज्य निर्माण के लिए प्रयासरत हैं।
दिल्ली राज्य / एनसीआर (राष्ट्रीय राजधानी क्षेत्र) राज्य
राष्ट्रीय राजधानी क्षेत्र दिल्ली, मेरठ, बागपत, मुजफ्फरनगर, गुड़गांव, सोनीपत, फरीदाबाद, गाजियाबाद, नोएडा और ग्रेटर नोएडा से मिलकर बना है, और इसकी जनसंख्या लगभग २२ मिलियन है। दिल्ली का राजनीतिक प्रशासन किसी केंद्रीय शासित प्रदेश की तुलना में राज्य के अधिक समान है, क्योंकि दिल्ली की अपनी विधायिका, उच्च न्यायालय और मुख्यमंत्री की अध्यक्षता में मंत्रियों की कार्यकारी परिषद होती है। नई दिल्ली संयुक्त रूप से केंद्र सरकार और दिल्ली की स्थानीय सरकार द्वारा प्रशासित है। पिछली राष्ट्रीय जनतांत्रिक गठबंधन सरकार ने २००३ में संसद में एक बिल पेश किया, ताकि दिल्ली को पूरा राज्य दिया जा सके, लेकिन यह कानून पारित नहीं हुआ था।
कूकीगढ़
ब्रिटिश औपनिवेशिक काल के दौरान कुकी हिल्स एक स्वतंत्र पहाड़ी देश था। बाद में इसका मणिपुर में विलय कर दिया गया। कुकी राज्य मांग समिति के नेतृत्व में कुकी लोग मणिपुर के कुकी इलाकों के लिए अलग कुकीलैंड नामक राज्य की मांग करते रहे हैं।
कोशल प्रदेश
कोशल क्षेत्र पश्चिमी उड़ीसा राज्य में १९°३७'-२३° डिग्री अक्षांश और ८२°२८'-८५°२२' के देशान्तरों के बीच स्थित है। सुंदरगढ़, झारसुगुडा, देबागढ़, संबलपुर, बरगढ़, सोनपुर, बौद्ध, बोलंगिर, नुपादा, कालाहांडी, नबरंगपुर, अंगुल जिले के आदममलिक उप-विभाजन और रायगढ़ जिले का काशीपुर ब्लॉक इसका हिस्सा हैं। यह उत्तर में झारखंड राज्य से, पूर्व में केंजर, अंगुल और कंधमाल से; दक्षिण में रायगढ़, कोरापुट और पश्चिम में छत्तीसगढ़ राज्य द्वारा घिरा हुआ है। यह भौगोलिक क्षेत्र पश्चिमी उड़ीसा विकास परिषद के अंतर्गत आता है।
नॉर्थवेस्ट एयरलाइंस कार्पोरेशन
नॉर्थवेस्ट एयरलाइंस कार्पोरेशन (संक्षेप मे अक्सर एन.डब्लू.ए) संयुक्त राज्य का एक प्रमुख एयरलाइन था जिसे 1926 में स्थापित किया गया था। लेकिन बाद मे इसका विलय डेल्टा एयर लाइन्स इंक के साथ हो गया। 29 अक्टूबर 2008 को इस विलय की मंजूरी के बाद, डेल्टा दुनिया की सबसे बड़ी एयरलाइन बन गयी थी, लेकिन 9 दिसंबर 2013 को अमेरिकन एयरलाइंस-अमेरिका एयरवेज के विलय के बाद इसका स्थान छीन गया। हालांकि, नॉर्थवेस्ट ने अपने नाम और ब्रांड के तहत अपना संचालन जारी रखा जब तक इसका एकीकरण 31 जनवरी 2010 को पूरा नहीं हो गया। [4]
1986 में रिपब्लिक एयरलाइंस के अधिग्रहण के बाद, नॉर्थवेस्ट ने डेट्रायट मेट्रोपोलिटन वेन काउंटी हवाई अड्डा और मेम्फिस अंतरराष्ट्रीय हवाई अड्डे पर प्रमुख केन्द्रों की स्थापना की। 1993 में इसने केएलएम के साथ एक रणनीतिक गठबंधन शुरू किया।
इसके क्षेत्रीय उड़ानो को नॉर्थवेस्ट एयर लिंक के नाम से मेसाबा एयरलाइंस, पिनाकलएयरलाइंस, और कम्पास एयरलाइंस के द्वारा संचालित किया जाता था। मिडवेस्ट एयरलाइंस मे नॉर्थवेस्ट एयरलाइंस एक गौण हिस्सेदार था एवं इसकी 40% हिस्सेदारी थी।[7]
शुरुआत
नॉर्थवेस्ट एयरलाइंस, नॉर्थवेस्ट एयरवेज, के नाम से कर्नल लुईस ब्रिटिन द्वारा 1 सितंबर, 1926 को स्थापित किया गया था। यह नाम मध्य-पश्चिमी संयुक्त राज्य अमेरिका के ऐतिहासिक नाम की ओर इंगित करता हैं, जो नॉर्थवेस्ट एरिया से लिया गया है।
अन्य प्रारंभिक एयरलाइंस की तरह, इसका ध्यान यात्री परिवहन में नहीं बल्कि अमेरिकी डाक विभाग के लिए पत्रों को ढोने मे था।[8] एयरलाइन मूल रूप से डेट्रायट मिशिगन में आधारित था। इसने यात्री परिवाह्न 1927 मे प्रारम्भ किया। 1929मे इसने विनिपेग की साथ अंतरराष्ट्रीय उड़ान शुरू किया।
नॉर्थवेस्ट एयरलाइंस के शेयरो का 1941 में सार्वजनिक रूप से कारोबार किया जाने लगा।
ट्रान्साटलांटिक और घरेलू विस्तार
1931 नॉर्थवेस्ट एयरलाइंस ने एक अग्रणी परीक्षण उड़ान पर चार्ल्स और ऐनी लिन्डबर्ग के उड़ान को प्रायोजित किया जो अलास्का होते हुए जापान जाता था यही बाद मे नॉर्थवेस्ट एयरलाइंस का 'ग्रेट सर्किल मार्ग के नाम से जाना गया। इससे 2,000 मील (3,000 किलोमीटर) की अतिरिक्त दूरी को बचाया जा सकता है। टोक्यो और सियोल (गिम्पो हवाई अड्डे) के बीच उड़ान 20 अक्टूबर 1947 को शुरू हुई। सालों तक नॉर्थ वेस्ट एरलाइन जापान मे सबसे बड़ी विदेशी एयरलाइन कंपनी थी।
यमाई मन्दिर
यमाई मन्दिर (Yamai Temple) भारत के महाराष्ट्र राज्य के सतारा ज़िले में औंध के समीप पहाड़ियों में स्थित यमाई देवी को समर्पित एक हिन्दू मन्दिर है।
नॉर्थवेस्ट एयरलाइंस कार्पोरेशन
ट्रान्साटलांटिक और घरेलू विस्तार
1 अक्टूबर 1986 को, नॉर्थवेस्ट का रिपब्लिक एयरलाइंस के साथ विलय कर दिया, जो मिनियापोलिस सेंट पॉल की ही कंपनी थी।
यह उस समय के इतिहास में सबसे बड़ी एयरलाइन विलय थी। विलय के लिए एक प्रमुख कारण यह भी था की 1985 मे नॉर्थवेस्ट की घरेलू और प्रशांत महासागर के पार वाहक की अटूट छवि को यूनाइटेड एयरलाइंस के तरफ से कड़ी चुनौई मिल रही थी।
दिवालियापन के लिए प्रार्थना
पैसे की बचत के प्रयास के बावजूद नॉर्थवेस्ट एरलाइन्स को, 2005 मे अपने 79 साल के इतिहास में पहली बार दिवालियापन के लिए अर्जी देना पड़ा।
डेल्टा एयर लाइन्स के साथ विलय
14 अप्रैल 2008 को, नॉर्थवेस्ट एयरलाइंस ने यह घोषणा की यह डेल्टा एयर लाइन्स के साथ विलय कर इस दुनिया की सबसे बड़ी एयरलाइन बनेगी। 29 अक्टूबर 2008 को इस विलय को अनुमोदित किया गया था।
श्रम संबंध
नॉर्थवेस्ट के इतिहास श्रम संबंध परेशानियों से ग्रस्त रहा हैं। इसी के चलते 1998 में एयरलाइन, दो से अधिक सप्ताह के लिए बंद रहा था। परिणामस्वरूप, 1998 मे एयरलाइन को काफ़ी नुकसान उठना पड़ा था।[40] [41] [42]
कोडशेयर समझौतों
2009 तक नॉर्थवेस्ट एरलाइन्स के इन विमानन कंपनियों के साथ कोडशेयर समझौते थे।
पैंटालूंस रिटेल्स इंडिया
पैंटालूंस रिटेल्स (इंडिया) लिमिटेड (Pantaloon Retail (India) Limited) प्रसिद्ध भारतीय फुटकर विक्रेता (रिटेलर) हैं। यह फ्यूचर ग्रुप का एक भाग हैं। इसका मुख्यालय मुंबई में है। इस कम्पनी की भारत के ७१ नगरों में १००० से भी अधिक स्टोर (भण्डार घर) हैं जिनमें ३०,००० से भी अधिक लोग काम करते हैं। सन् २०१० के आंकड़ों के अनुसार यह भारत का सबसे बड़ा रिटेलर है।
अजनुज
अजनुज (Ajnuj) भारत के महाराष्ट्र राज्य के सतारा ज़िले में स्थित एक गाँव है।
सानंद
सानंद (Sanand) भारत के गुजरात राज्य के अहमदाबाद ज़िले में स्थित एक नगर है। यह अहमदाबाद से दक्षिणपश्चिम में स्थित है और उस महानगर का उपनगर है।
विवरण
यह गुजरात के ऑटोमोबाइल केंद्र के रूप में जाना जाता है। सानंद वाघेला वंश द्वारा शासित एक छोटा सा रियासत राज्य था। सानंद के महाराज जयवंत सिंह वाघेला एक संगीत विजेता थे। १९४६ में, उन्होंने पंडित जसराज को आमंत्रित किया था।
सिंह दरबार
सिंह दरबार नेपाल के प्रधानमन्त्री का कार्यालय है। इस परिसर में अन्य सरकारी कार्यालय भी हैं। यह काठमाण्डू के मध्य भाग में स्थित है।
आदिल हुसैन
आदिल हुसैन (আদিল হুছেইন, जन्म 5 अक्टूबर 1963) भारतीय राज्य असम से नाटक, टेलीविजन और फ़िल्म अभिनेता हैं जो हिन्दी सिनेमा की मुख्यधारा के साथ-साथ स्थानीय सिनेमा में भी काम करते हैं। उन्होंने अन्तर्राष्ट्रीय फ़िल्मों द रिलक्टेंट फंडामेंटलिस्ट और लाइफ ऑफ़ पाई (दोनों 2012 में जारी हुई) में काम किया।
लोनाक ग्लैशियर
लोनाक ग्लेशियर सिक्किम के तीन प्रमुख ग्लेशियरों में से एक है।
गोडोली
गोडोली (Godoli) भारत के महाराष्ट्र राज्य के सतारा ज़िले में स्थित एक नगर है।
राथोङ्ग ग्लैशियर
राथोंग ग्लैशियर सिक्किम का बहुत ही सुन्दर ग्लैशियर है।
हिमनदों की सूची
यह सूची विश्व के विभिन्न हिम नदों की सूची है।
ससंसद महाराज
ससंसद संप्रभु, ससंसाद महाराज (या ससंसाद महारानी) का सिद्धांत राष्ट्रमंडल प्रजाभूमियों में संवैधानिक विधि का एक तकनीकी शब्द है जो राजमुकुट (राजसत्ता) की विधायी भूमिका का बोध करता है, जिसके अनुसार राजमुकुट संसद की (दोनों सदनों सहित) सलाह और सहमति के साथ विधायी कार्य करता है। राष्ट्रमंडल प्रजाभूमियों तथा वेस्टमिंस्टर प्रणाली पर आधारित व्यवस्थाओं में, देश की तमाम विधायी, न्यायिक एवं कार्यकारी शक्तियों का स्रोत संप्रभु (अथवा राष्ट्रप्रमुख) को माना जाता है, जबकि विभिन्न विधानों और परम्पराओं के तहत संप्रभु अपनी इन शक्तियों का कार्यान्वयन करने हेतु अन्य संवैधानिय संस्थानों की सलाह अनुसार कार्य करने पर बाध्य होते हैं। इसी सन्दर्भ में विधायी मामलों में राजमुकुट,  संसदीय स्वीकृति  के संग विधान पारित करने हेतु बाध्य होते हैं; अतः संसद समेत राजमुकुट के इसी विधायी भुमका को विधायी दस्तावेजों और विधिशास्त्र में "ससंसाद संप्रभु" कहा जाता है। राष्ट्रमंडल प्रजाभूमियों में विधेयकों को पारित व लागु होने हेतु, संप्रभु, या उनके प्रतिनिधि (गवर्नर-जनरल, लेफ्टिनेंट-गवर्नर या गवर्नर) के द्वारा शाही स्वीकृति (रॉयल असेंट) प्राप्त करना आवश्यक होता है। ऐसी स्वीकृति के लिए विधेयकों को तभी भेज जाता है जब उन विधेयकों को संसद में पारित कर दिया गया हो। शाही स्वीकृति एवं संसदीय स्वीकृति से एक विधेयक अधिनियम बनता है। कानून के इन प्राथमिक कृत्यों को संसदीय कृत्यों के रूप में जाना जाता है। इसके अलावा एक अधिनियम माध्यमिक विधान भी प्रदान कर सकता है, जिसे राजमुकुट द्वारा "संसद की अस्वीकृति के अभाव में" या साधारण अनुमोदन के आधार पर बनाया जा सकता है।
वेस्टमिंस्टर प्रणाली के अनुयायी कई गणतांत्रिक देशों में, यूनाइटेड किंगडम से अपनी स्वतंत्रता प्राप्त करने के बाद, ससंसाद राष्ट्रपति की प्रणाली के तहत काम करते हैं, जिसमें राजमुकुट के जगह औपचारिक रूप से उस देश के राष्ट्रपति को संसद के एक घटक के रूप में सदन या दो सदनों के साथ नामित किया जाता है। ऐसा भारत, दक्षिण अफ्रीका, इत्यादि में देखा जा सकता है।
राजमुकुट और अधिकारों का संलयन
राजमुकुट की संकल्पना का ब्रिटेन तथा अन्य राष्ट्रमण्डल प्रदेशों के विधिशास्त्र तथा राजतांत्रिक व्यवस्था में अतिमहत्वपूर्ण भूमिका है। इस सोच के अनुसार राजमुकुट को प्रशासन के समस्त अंगों तथा हर आयाम में राज्य तथा शासन के प्रतीक के रूप में देखा जाता है, तथा ब्रिटिश संप्रभु को राजमुकुट के सतत अवतार के रूप में देखा जाता है। अतः ब्रिटेन तथा राष्ट्रमण्डल प्रदेशों मे इस शब्दावली को राजसत्ता के लिए एक उपशब्द के रूप में भी उपयोग किया जाता है, या सीधे-सीधे यह राजतंत्र को ही संबोधित करने का एक दूसरा तरीका है। इस संकल्पना का विकास इंग्लैण्ड राज्य में सामंतवादी काल के दौरान शाब्दिक मुकुट तथा राष्ट्रीय संपदाओं को संप्रभु(नरेश) तथा उनके/उनकी व्यक्तिगत संपत्ति से विभक्त कर संबोधित करने हेतु हुआ था।
राजमुकुट का, संसद का ही भाग होने की धारणा शक्तियों के संलयन के विचार से संबंधित है, जिसका अर्थ है कि सरकार की कार्यकारी शाखा और  विधायी शाखा एक साथ जुड़े हुए हैं। यह वेस्टमिंस्टर प्रणाली की एक प्रमुख सिद्धांत है, जो इंग्लैंड में विकसित किया गया और आज समस्त राष्ट्रमंडल में इस्तेमाल किया जाता है। यह  शक्तियों के पृथक्करण के विचार के विपरीत है। राष्ट्रमंडल विधिशास्त्र में प्रयुक्त ससंसाद "राजमुकुट", "महाराज", या "महारानी" की विशिष्ट भाषा उस संवैधानिक सिद्धांत का भी पालन करती है कि देश पर शासन का अंतिम अधिकार या संप्रभुता का स्रोत अंत्यतः राजशाही (राजा) के पास होती है, लेकिन यह अधिकार निर्वाचित और नियुक्त अधिकारियों के ऊपर सौंपा जाता है, जिनके सलाह पर ही राजमुकुट कार्य करता है।
आधिकारिक उपयोग में
इसके अलावा क्यूबेक, जो वेस्टमिंस्टर शैली के अधिनियमन खंड का उपयोग नहीं करता है। वह इसके बजाय प्रांतीय क़ानून खंड का उपयोग इस प्रकार करते हैं: "क्यूबेक की संसद निम्नानुसार लागू करती है: ..."। एक विशिष्टता स्कॉटलैंड की संसद के विधानों में भी देखने को मिलता है, जिसकी विधायी शक्तियाँ ब्रिटिश संसद से अवक्रमित हो कर आयी हैं, संप्रभु से प्रत्यक्ष रूप से नहीं। यद्यपि इसके अधिनियमों के लिए शाही स्वीकृति की आवश्यकता होती है मगर स्कॉटिश संसद का अधिकार यूनाइटेड किंगडम की संसद से प्रत्यायोजित किया जाता है, और "ससंसाद (स्कॉटिश) महारानी" के समकक्ष धारणा स्कॉटिश विधिशास्त्र में नहीं है अतः स्कॉटिश संसद के अधिनियम ब्रिटिश संसदीय शैली के लंबे शीर्षक के बजाय निम्नलिखित पाठ का उपयोग करता है: ''"स्कॉटिश संसद के इस अधिनियम का विधेयक संसद द्वारा (तारीख) को पारित किया गया था और इस पर (तारीख) पर शाही स्वीकृति प्राप्त हुई थी: ..."।
रंगीत नदी
रंगीत या रंगित तीस्ता नदी की एक महत्वपूर्ण उपनदी है। यह सिक्किम के पश्चिम सिक्किम ज़िले में हिमालय के पिघलते हिम से उत्पन्न होती है, और जोरेथांग, पेल्लिंग व ल्युकशिप (लेगशिप) से गुज़रती हुई पश्चिम बंगाल के तीस्ता बाज़ार के समीप त्रिवेणी नामक स्थान पर तीस्ता नदी में विलय हो जाती है। अपने मार्ग के कुछ अंश में यह सिक्किम राज्य और दार्जीलिंग ज़िले की सीमा निर्धारित करती है। ६० मेगावाट का विद्युत उत्पादन भी इसी नदी में सिक्किम और पश्चिमी बंगाल की सीमा में एन एच पी सी द्वारा किया जाता है।
धर्मटम्
धर्मटम् (मलयालम: ധർമ്മടം / धर्म्मटं), केरल के कन्नूर जिले का एक कस्बा है।
बुर्किना फ़ासो के राज्य प्रमुखों की सूची
नवीनतम चुनाव
मुख्य लेख: बुर्कीनाबे आम चुनाव, 2015
पूर्व बर्किनन फासो राष्ट्रपति रहते हैं
मई 2015 तक, आठ पूर्व बुर्कियन फासो राष्ट्रपति हैं जो इस समय जीवित हैं,
कुम्भार्ली घाट
कुम्भार्ली घाट (Kumbharli Ghat) भारत के महाराष्ट्र राज्य में पश्चिमी घाट पर्वतमाला में स्थित एक पहाड़ी दर्रा है। इसमें से चिपलून-कराड राजमार्ग गुज़रता है, जो सतारा ज़िले और रत्नागिरि ज़िले को जोड़ता है।
अधिनियमन खंड
एक अधिनियमन खंड, या अधिनियमित सूत्र, एक छोटा वाक्यांश होता है जो विधायिका द्वारा अधिनियमित कानून के मुख्य प्रावधानों का परिचय देता है। यह आमतौर पर विधायी अधिकार के स्रोत का वर्णन करता है जिससे वह कानून अपने अधिकार प्राप्त करने का दावा करता हो। अर्थात् संसदीय अधिनियमों में संप्रभु के अधिकार का उल्लेख राष्ट्रमंडल देशों के विधायी संस्थानों द्वारा पारित अधिनियमों के घोषणापत्रों में देखा जा सकते है जिनके शुरूआती वाक्यांश इस बात का उल्लेख करते हैं कि उक्त अधिनियम किसके अधिकार से पारित किया जा रहा है। इस शुरूआती वाक्यांश को अधिनियम खंड कहा जाता है।
कई देशों में, एक अधिनियमित सूत्र आवश्यक नहीं माना जाता है।
वेस्टमिंस्टर शैली
वेस्टमिंस्टर प्रणाली का पालन करने वाले देशों में विधान के अधिनिर्णय में संप्रभु के स्थान के कारण, संसद के अधिनियम के अधिनियमन खंड में उनका या उनके साथ-साथ संसद के सदनों का उल्लेख हो सकता है। उदाहरण के लिए ब्रिटिश अधिनियम का घोषणापत्र इस प्रकार शुरू होता है:"महारानी की सबसे उत्कृष्ट महिमा द्वारा, लॉर्ड्स आध्यात्मिक और लौकिक एवं कॉमन्स की सलाह और सहमति से, इस वर्तमान एकत्र संसद द्वारा, उनकी अधिकार से इस प्रकार अधिनियमित हो कि ... "। इसी तरह, कनाडाई संसद के अधिनियम में आम तौर पर निम्नलिखित अधिनियमितियां शामिल होती हैं: "अब अतः, महामहिम महारानी, कनाडा के सीनेट और हाउस ऑफ कॉमन्स की सलाह और सहमति से, निम्नानुसार अधिनियमित करती हैं कि ..."। बहरहाल, ऑस्ट्रेलियाई संसद के विधानों में, यह मानते हुए की संप्रभु संसद का ही एक हिस्सा है, अतः १९०९ के बाद के विधानों में संप्रभु के अधिकार का उल्लेख अलग से नहीं किया जाता, अतः ऑस्ट्रेलिया में संसदीय अधिनियमों के अधिनियमन खंड इस प्रकार होते हैं: "ऑस्ट्रेलिया की संसद यह अधिनियमित करती है कि ..."
इसके अलावा क्यूबेक, जो वेस्टमिंस्टर शैली के अधिनियमन खंड का उपयोग नहीं करता है। वह इसके बजाय प्रांतीय क़ानून खंड का उपयोग इस प्रकार करते हैं: "क्यूबेक की संसद निम्नानुसार लागू करती है: ..."। एक विशिष्टता स्कॉटलैंड की संसद के विधानों में भी देखने को मिलता है, जिसकी विधायी शक्तियाँ ब्रिटिश संसद से अवक्रमित हो कर आयी हैं, संप्रभु से प्रत्यक्ष रूप से नहीं। यद्यपि इसके अधिनियमों के लिए शाही स्वीकृति की आवश्यकता होती है मगर स्कॉटिश संसद का अधिकार यूनाइटेड किंगडम की संसद से प्रत्यायोजित किया जाता है, और "ससंसाद (स्कॉटिश) महारानी" के समकक्ष धारणा स्कॉटिश विधिशास्त्र में नहीं है अतः स्कॉटिश संसद के अधिनियम ब्रिटिश संसदीय शैली के लंबे शीर्षक के बजाय निम्नलिखित पाठ का उपयोग करता है: ''"स्कॉटिश संसद के इस अधिनियम का विधेयक संसद द्वारा (तारीख) को पारित किया गया था और इस पर (तारीख) पर शाही स्वीकृति प्राप्त हुई थी: ..."।
हेलवाक
हेलवाक (Helwak) या गोकुल तर्फ हेलवाक (Gokul tarf Helwak) भारत के महाराष्ट्र राज्य के सतारा ज़िले में स्थित एक गाँव है। यह कुम्भार्ली घाट के समीप है जो सतारा ज़िले और रत्नागिरि ज़िले को जोड़ने वाले चिपलून-कराड राजमार्ग पर पश्चिमी घाट की पहाड़ियों के बीच एक पहाड़ी दर्रा है। कोयना बाँध भी समीप ही है।
भगवतशरण अग्रवाल
डॉ॰ भगवत शरण अग्रवाल (जन्म : २३ फ़रवरी १९३०) हिन्दी के प्रसिद्ध साहित्यकार हैं। वे हाइकु लिखने में सिद्धहस्त हैं। वे 'हाइकु–भारती' के सम्पादक हैं।
उनका जन्म उत्तर प्रदेश के बरेली जनपद के फतेहगंज पूर्वी में हुआ था। उन्होने लखनऊ विश्वविद्यालय से बी.ए., पी–एच.डी. की उपाधि ली है।
कार्यक्षेत्र
वे गुजरात विश्वविद्यालय हिन्दी अनुस्नातक केन्द्र‚ एल.डी. आर्टस कॉलेज‚ अहमदाबाद के पूर्व हिन्दी विभागाध्यक्ष एवं प्रोफेसर–इन–चार्ज हैं। वे गुजरात विश्वविद्यालय के विजिटिंग प्रोफेसर एवं पी–एच.डी. निर्देशक हैं।
सम्मान एवं उपाधि
हिन्दी साहित्य सम्मेलन‚ इलाहबाद से साहित्य महामहोपाध्याय; अपने कार्य के लिए अनेक संस्थाओं द्वार पुरस्कृत व सम्मानित।
कृतियाँ
हाइकु संग्रह, काव्य संग्रह, गीत संग्रह, कहानी संग्रह, हास्य व्यंग्य शोध समीक्षा और कुछ संपादित ग्रंथ प्रकाशित
बेकी ग्लेन
रेबेका शेलाग ग्लेन (जन्म 22 अप्रैल 1994) एक स्कॉटिश क्रिकेटर हैं। जुलाई 2018 में, उन्हें 2018 आईसीसी महिला विश्व ट्वेंटी 20 क्वालीफायर टूर्नामेंट के लिए स्कॉटलैंड की टीम में नामित किया गया था। उन्होंने 7 जुलाई 2018 को विश्व ट्वेंटी 20 क्वालीफायर में युगांडा के खिलाफ स्कॉटलैंड के लिए महिला ट्वेंटी 20 अंतर्राष्ट्रीय (मटी20आई) बनाई।
मई 2019 में, उन्हें स्पेन में 2019 आईसीसी महिला क्वालीफायर यूरोप टूर्नामेंट के लिए स्कॉटलैंड की टीम में नामित किया गया था। अगस्त 2019 में, उन्हें स्कॉटलैंड में 2019 आईसीसी महिला विश्व ट्वेंटी 20 क्वालीफायर टूर्नामेंट के लिए स्कॉटलैंड की टीम में नामित किया गया था।
सामंथा हैगो
सामंथा हैगो (जन्म 4 नवंबर 1992) एक स्कॉटिश क्रिकेटर हैं। उन्होंने नवंबर और दिसंबर 2015 में 2015 आईसीसी महिला विश्व ट्वेंटी 20 क्वालीफायर में स्कॉटलैंड की महिला राष्ट्रीय क्रिकेट टीम के लिए चार मैच खेले। मई 2019 में, उन्हें स्पेन में 2019 आईसीसी महिला क्वालीफायर यूरोप टूर्नामेंट के लिए स्कॉटलैंड की टीम में नामित किया गया था। उन्होंने 26 जून 2019 को नीदरलैंड के खिलाफ स्कॉटलैंड के लिए अपना महिला ट्वेंटी 20 अंतर्राष्ट्रीय (मटी20आई) बनाया।
द चैलेंजर
द चैलेंजर (यूएस शीर्षक: चैलेंजर डिजास्टर ; हिन्दी अनुवाद: चुनौतिपूर्ण आपदा)  विलियम हर्ट अभिनीत टीवी फ़िल्म है जिसमें उन्होंने १९८६ के अंतरिक्ष शटल चैलेंजर की दुर्घटना में रिचर्ड फाइनमैन के अन्वेषणों के बारे में अभिनय किया है। यह फिल्म बीबीसी/ विज्ञान चैनल/ ओपन यूनिवर्सिटी  का एक मुक्त उत्पादन है जो १२ मई २०१३ को बीबीसी टू पर जारी की गयी।
यह फ़िल्म रिचर्ड फ़ाइनमैन और अन्य साथियों (ग्वेनेथ फाइनमैन और राल्फ लाइंगटन) की पुस्तक व्हॉट दू यू केयर व्हॉट अदर पीपल थिंक? तथा एल्लन मैकडोना व जेम्स हेमसेन की पुस्तक ट्रूथ, लाइज एंड ओ-रिंग्स पर आधारित है।
देवनागरी अंक
देवनागरी लिपि में गिनती के लिए दस अंकों वाली दशमलव आधारित गणना पद्धति का प्रयोग किया जाता है। ये दस अंक भारतीय अंकों के अंतर्राष्ट्रीय रूप के समानांतर प्रचलित हैं। देवनागरी लिपि का प्रयोग करने वाली विभिन्न भाषाओं में ये अंक आम तौर पर प्रयुक्त होते हैं। प्राचीन काल से ही प्रयुक्त इन अंकों को 19वीं सदी के उत्तरार्ध में आधिकारीक दर्जा दिलाने की कोशिश शुरु हुई। भारतीय संविधान ने अनुच्छेद 351 में देवनागरी लिपि में लिखी हिन्दी को तो संघ की राजभाषा घोषित कर दिया किंतु अंक अंतर्राष्ट्रीय ही रखा। 1954 में तत्कालीन राष्ट्रपति राजेंद्र प्रसाद ने अपने संविधान प्रदत्त अधिकार का प्रयोग करते हुए देवनागरी अंक के प्रयोग का अध्यादेश जारी किया। तब से देवनागरी लिपि अंतर्राष्ट्रीय एवं देवनागरी अंकों के साथ भी लिखी जाने लगी।
संस्कृत कॉलेज
यह शिक्षा प्रतिष्ठान, उत्तरी कोलकाता के कॉलेज स्ट्रीट क्षेत्र में स्थित है।
इतिहास
स्थापना १८२४ ई में।
निजाम कॉलेज
सप्तम निज़ाम मीर उस्मान अली खान ने निज़ाम कॉलेज की स्थापना हैदराबाद में की थी। यह भारत में उच्च शिक्षा के सबसे पुराने और सबसे प्रतिष्ठित संस्थानों में से एक है।
सन 1947 में यह उस्मानिया विश्वविद्यालय से सम्बद्ध हुआ।  इससे पूर्व यह मद्रास विश्वविद्यालय के तहत काम कर रहा था।
अलीबाबा समूह
अलीबाबा समूह (阿里巴巴集团, Alibaba Group Holding Limited (NYSE: BABA)) चीन की प्रसिद्ध ई-कॉमर्स कम्पनी है। सन् २०१२ में इसके दो पोर्टलों ने 1.1 ट्रिलियन युआन (170 बिलियन अमेरिकी डॉलर) का कारोबार किया जो इ-बे (eBay) और अमेजन_डॉट_कॉम के संयुक्त कारोबार से अधिक है। यह कम्पनी मुख्यतः चीन में कार्य करती है और १९ सितम्बर २०१४ को जब इसका पहला सार्वजनिक ऑफरिंग (IPO) आया तो इसका बाजार मूल्य 231 बिलियन अमेरिकी डॉलर मापा गया था।
लोर्ना जैक
लोर्ना जैक (जन्म 24 नवंबर 1992) एक स्कॉटिश क्रिकेटर हैं। वह फरवरी 2017 में 2017 महिला क्रिकेट विश्व कप क्वालीफायर में स्कॉटलैंड की महिला राष्ट्रीय क्रिकेट टीम के लिए खेली।
जून 2018 में, उन्हें 2018 आईसीसी महिला विश्व ट्वेंटी 20 क्वालीफायर टूर्नामेंट के लिए स्कॉटलैंड की टीम में नामित किया गया था। उन्होंने 7 जुलाई 2018 को विश्व ट्वेंटी 20 क्वालीफायर में युगांडा के खिलाफ स्कॉटलैंड के लिए महिला ट्वेंटी 20 अंतर्राष्ट्रीय (मटी20आई) बनाई।
मई 2019 में, उन्हें स्पेन में 2019 आईसीसी महिला क्वालीफायर यूरोप टूर्नामेंट के लिए स्कॉटलैंड की टीम में नामित किया गया था। अगस्त 2019 में, उन्हें स्कॉटलैंड में 2019 आईसीसी महिला विश्व ट्वेंटी 20 क्वालीफायर टूर्नामेंट के लिए स्कॉटलैंड की टीम में नामित किया गया था।
सुरेन्द्रनाथ दासगुप्त
सुरेन्द्रनाथ दासगुप्त का मानना है कि सम्पूर्ण विश्व में अपनाई जा रही वैज्ञानिक विधि का प्रतिपादन भारतीय दार्शनिक-वैज्ञानिक गौतम या अक्षपाद ने न्यायसूत्र के रूप में किया था ( एस.एन.दासगुप्ता, हिस्टरी ऑफ इण्डियन फिलोसॉफी)। उनका यह भी विचार है कि न्यायदर्शन की उत्पत्ति आयुर्वेदाचार्यों की चर्चाओं का परिणाम था।